Φιλ Κόλσον

Ο Philip "Phil" Coulson (ελληνικά: Φίλιπ "Φιλ" Κόλσον) είναι φανταστικός χαρακτήρας στο Κινηματογραφικό Σύμπαν της Marvel, όπου τοποθετούνται αρκετές ταινίες υπερηρώων της εταιρείας. Ο Κόλσον πρωτοεμφανίστηκε ως μέλος του φανταστικού οργανισμού Α.Σ.Π.Ι.Δ.Α στην ταινία του Τζον Φαβρό Iron Man το 2008, τον οποίο υποδύθηκε ο Αμερικανός ηθοποιός Κλαρκ Γκρεγκ. Ο Γκρεγκ τότε υπέγραψε μια συμφωνία πολλών ταινιών με την Marvel και υποδύθηκε τον ρόλο στην ταινία του Φαβρό Iron Man 2 το 2010, στην ταινία του Κένεθ Μπράνα Thor το 2011, στην ταινία του Τζος Γουίντον Οι Εκδικητές το 2012 και στην ταινία των Άννα Μπόντεν και Ράιαν Φλεκ Captain Marvel. Ο Γκρεγκ κάνει τη φωνή του χαρακτήρα στο Ο Απόλυτος Spider-Man, όπου είναι υπό κάλυψη ως διευθυντής στο σχολείο του Πίτερ Πάρκερ. Ο Κόλσον επίσης έχει γίνει το θέμα μιας σειράς από ταινίες μικρού μήκους, δύο τηλεοπτικών σειρών, μιας ψηφιακής σειράς και μεταγενέστερα εμφανίστηκε στο βασικό σύμπαν των κόμικς της Marvel.

 Εμφανίσεις 
Ταινίες
 Iron Man 

Ο Πράκτορας Κόλσον παρευρίσκεται στην συνέντευξη τύπου του Τόνι Σταρκ (Ρόμπερτ Ντάουνι Τζ.) που κάνει αφού επιστρέφει από την αιχμαλωσία του στο Αφγανιστάν. Ο Κόλσον μιλάει στην βοηθό του Σταρκ την Πέπερ Ποτς (Γκουίνεθ Πάλτροου) και συστήνει τον εαυτό του ως κυβερνητικός πράκτορας της Άμεσης Στρατηγικής Παρέμβασης και Διάγνωσης. Της λέει πως πρέπει να συζητήσουν τις συνθήκες της απόδρασης του Σταρκ και προγραμματίζουν ένα ραντεβού. Είναι παρών όταν ο Τόνι αναφέρει πως οι Βιομηχανίες Σταρκ θα σταματήσουν την παραγωγή όπλων.

Αργότερα ο Κόλσον συναντά τον Σταρκ στο Walt Disney Concert Hall, προσπαθώντας ξανά να συζητήσει την απόδραση με αυτόν. Ωστόσο, η προσοχή του Σταρκ αποσπάται από τον Κριστίν Έβερχαρτ (Λέσλι Μπιμπ) και φεύγει για να σταματήσει την τρομοκρατία των Δέκα Δαχτυλιδιών στην Γκουλμίρα στο Αφγανιστάν.

Αργότερα, ο Κόλσον φεύγει για το ραντεβού με την Πέπερ Ποτς, όπου τον πληροφορεί για την πανοπλία του Ομπαντάια Στέιν (Τζεφ Μπρίτζες). Αυτός και άλλοι πράκτορες την συνοδεύουν στο κτήριο όπου φυλάγεται ο αντιδραστήρας τόξου του Σταρκ, όπου βρίσκουν πως η πανοπλία του Στέιν είναι ήδη ενεργή. Ο Κόλσον καταφέρνει να φύγει ζωντανός.

Ως επαναλαμβανόμενο αστείο, όταν ο Κόλσον προσπαθεί να μιλήσει είτε με την Ποτς είτε με τον Σταρκ, πάντα λέει το πλήρες όνομα του οργανισμού, μόνο για να σχολιάσουν πως ο οργανισμός χρειάζεται μικρότερο όνομα. Στο τέλος, ο Κόλσον παρουσιάζει στον Σταρκ μια ιστορία κάλυψης περιλαμβάνοντας τον σωματοφύλακα του Σταρκ (Τζον Φαβρό) και ένα γιοτ. Όταν η Πέπερ πάει να πει το πλήρες όνομα του οργανισμού, ο Κόλσον την διακόπτει λέγοντας πως είναι απλά Α.Σ.Π.Ι.Δ.Α. Ο Κόλσον παρευρίσκεται στην συνέντευξη τύπου όπου ο Σταρκ αποκαλύπτει την αληθινή ταυτότητα του Iron Man.

 Iron Man 2 

Αφού ο Τόνι χάνει μια από τις πανοπλίες του από τον War Machine (Ντον Τσιντλ), ο Διευθυντής της Α.Σ.Π.Ι.Δ.Α Νικ Φιούρι (Σάμιουελ Λ. Τζάκσον) βάζει τον Τόνι σε περιορισμό στο σπίτι του για να ξεμεθύσει και να βρει ένα υποκατάστατο για το παλλάδιο στον αντιδραστήρα τόξου του. Ο Κόλσον είναι ένας από τους πράκτορες, που για ένα μικρό χρονικό διάστημα μαζί με την Black Widow (Σκάρλετ Τζοχάνσον), κανονίζουν να επιβλέψουν τον Σταρκ. Ο Κόλσον απειλεί τον Σταρκ πως θα του κάνει ηλεκτροσόκ και θα δει την Supernanny αν δεν συνεργαστεί. Παρουσιάζει στον Τόνι την δουλειά του Χάουαρντ Σταρκ (Τζον Σλάτερι), που ήταν ο πατέρας του Τόνι και ιδρυτικό μέλος της Α.Σ.Π.Ι.Δ.Α. Πριν αναχωρήσει, ο Κόλσον συνεργάζεται με τον Τόνι τραβώντας την προσοχή του σε ένα μερικό μοντέλο της ασπίδας του Captain America, που ο Τόνι χρησιμοποιεί ως ροδέλα για έναν μοριακό επιταχυντή και καταφέρνει να συνθέσει ένα νέο στοιχείο με ατομικό νούμερο 118.

Σε μια σκηνή μετά τους τίτλους τέλους, ο Κόλσον παρατηρεί έναν κρατήρα στην έρημο του Νέου Μεξικού. Καλεί τον Φιούρι και λέει, "Το βρήκαμε." Η τελευταία εικόνα δείχνει ένα σφυρί να βρίσκεται πάνω στον κρατήρα.

 Thor 

Στο Thor, η Α.Σ.Π.Ι.Δ.Α εμφανίζεται για να ερευνήσει την ανακάλυψη του σφυριού του Θορ στην Γη. Ο Κόλσον ανακρίνει τον Θορ (Κρις Χέμσγουορθ) αφού ο αποδυναμωμένος Ασγκαρντιανός επιτίθεται σε μια εγκατάσταση της Α.Σ.Π.Ι.Δ.Α που ανεγέρθηκε γύρω από το πρόσφατα-ανακαλυμμένο σφυρί, σχολιάζοντας πως ο Θορ έχει αποδοτικά νικήσει κάποιους από τους καλύτερους άντρες και ρωτώντας που εκπαιδεύτηκε ο Θορ. Η Α.Σ.Π.Ι.Δ.Α δημεύει την έρευνα της Τζέιν Φόστερ (Νάταλι Πόρτμαν) για την διαστατική ανωμαλία που έφερε τον Θορ τη Γη (αργότερα αποκαλύπτεται ως Μπάιφροστ), αλλά όταν οι δυνάμεις του Θορ ανακτώνται ο Πράκτορας Κόλσον συμφωνεί να επιστρέψει την έρευνα και ο Θορ διαβεβαιώνει τον "Γιο του Κολ" πως θα είναι σύμμαχοι στην άμυνα των αθώων κατοίκων της Γης. Ο Κόλσον εμφανίζεται μαζί με τους πράκτορες της Α.Σ.Π.Ι.Δ.Α Τζάσπερ Σίτγουελ (Μαξιμιλιάνο Χερνάντεζ), Κλιντ Μπάρτον (Τζέρεμι Ρένερ), Κέιλ (Πάτρικ Ο'Μπράιεν Ντέμσι), Γκάρετ (Ντέιλ Γκοντμπόλντο) και τον Διευθυντή Νικ Φιούρι.

 Οι Εκδικητές 

Ο Γκρεγκ επανέλαβε τον ρόλο του ως Κόλσον στους Εκδικητές, όπου είναι ένας θαυμαστής του Captain America (Κρις Έβανς) που έχει μια συλλογή vintage εμπορικών καρτών του και βοήθησε για την σχεδίαση της νέας στολής του Captain. Όταν ο Στιβ Ρότζερς αρχικά απορρίπτει την στολή ως παλιομοδίτικη, ο Κόλσον σχολιάζει πως "ο κόσμος θα μπορούσε να χρησιμοποιήσει λίγη παλιά μόδα." Αρχικά είναι υπεύθυνος για την επιστράτευση του Τόνι Σταρκ στους Εκδικητές. Η Α.Σ.Π.Ι.Δ.Α. παρεμβαίνει στην ζωή του Σταρκ κατά καιρούς, ο οποίος αναφέρεται στο πρώτο όνομα του Κόλσον ως "Πράκτορας". Έχει επίσης μια σχέση εξ' αποστάσεως με μία βιολοντσελίστα.

 Iron Man 3 

Πριν την κυκλοφορία των Εκδικητών ο Γκρεγκ τόνισε, "Μιλάω σε αυτούς για να κάνουμε το Iron Man τώρα και κάποιος λέει 'Μάλλον ο Πράκτορας Κόλσον πρέπει να πεθάνει', και εγώ είμαι σε φάση, 'Ε, ε, ε! Αυτή είναι η καλύτερη δουλειά που είχα ποτέ! Σταμάτα να μιλάς για τον φόνο του Πράκτορα Κόλσον.

 Thor 2: Σκοτεινός Κόσμος 

Πριν την κυκλοφορία των Εκδικητών η Πάτι Τζένκινς αντικαταστάθηκε από τον σκηνοθέτη της συνέχειας, ο Γκρεγκ τόνισε "Θα μιλήσω με αυτήν πολύ σύντομα. Και ανυπομονώ επειδή είμαι μεγάλος θαυμαστής της και νόμιζα πως η ταινία που έκανε ήταν τέλεια."

Τηλεοπτικές σειρές
Ο Φιλ Κόλσον εμφανίζεται στην τηλεοπτική σειρά Agents of S.H.I.E.L.D. σε πρωταγωνιστικό ρόλο.

Παραπομπές

Κατηγορία:Agents of S.H.I.E.L.D.
Κατηγορία:Χαρακτήρες της Marvel Comics
Κατηγορία:Χαρακτήρες Κινηματογραφικού Σύμπαντος της Marvel
Κατηγορία:Φανταστικοί μυστικοί πράκτορες
Κατηγορία:Χαρακτήρες των Εκδικητών
Κατηγορία:Χαρακτήρες κόμικς που δημιουργήθηκαν το 2012
Κατηγορία:Α.Σ.Π.Ι.Δ.Α.